Som den yngste nogensinde vandt nordjyden for nylig prisen som årets offroad-kører. - Han er et usædvanligt stort talent. Hvor langt de fleste i hans aldersgruppe bare tonser derud af uden at tænke over, hvad de laver, så kører han med et overblik som en rutineret voksen og venter på sin chance, siger talenttræner i DASU, Arne Staun. De seneste to år har den særlige evne sikret drengen to danske mesterskaber. - Jeg går selvfølgelig altid efter at vinde, men jeg tager ingen unødvendige chancer, hvis der ikke er nogen grund til det. Er jeg nummer tre i et løb, men kan vinde samlet ved at holde tredje pladsen, så ville det da være dumt at satse, fortæller kun 11-årige Tobias Daarbak.

Referat:
11-årige Tobias Daarbak fra Østervrå er et motorsportens største håb. Ikke mindst på grund af hans usædvanlige overblik.